Mohd Nor Hamzah

Yang Berhormat Dato' Ustaz Mohd Nor Hamzah ialah seorang ahli politik Malaysia berbangsa Melayu dari Parti Islam Se-Malaysia. Beliau merupakan Ahli Dewan Undangan Negeri Terengganu bagi DUN Bukit Payung. Beliau telah dilantik sebagai Yang di-Pertua DUN Terengganu sejak 24 September 2023.

Latar belakang
Mohd Nor Hamzah telah dilantik sebagai EXCO Pembangunan Insan, Dakwah, dan Penerangan di Terengganu sejak tahun 2018 setelah PAS mendapat majoriti dalam DUN Terengganu.

Sebagai seorang ADUN Bukit Payung, beliau telah menjalani tugasnya sejak tahun 2008 hingga kini. 

Pada tahun 2004 hingga 2008, Mohd Nor Hamzah telah berkhidmat sebagai Timbalan Pengarah di Kolej Universiti Darul Quraan Islamiyyah (KUDQI). Sebelum itu, beliau juga telah menjadi Mudir Markas Pengajian Islam Wanita di Yayasan Islam Terengganu dari tahun 2002 hingga 2004.

Pengalaman beliau turut meliputi peranan sebagai Penyelia Unit Pembangunan Insan Kerajaan Terengganu dari tahun 2000 hingga 2002.

Dalam bidang pendidikan, Mohd Nor Hamzah telah mengukir pencapaian dengan meraih Ijazah Sarjana Muda Syariah Islamiyah dari Universiti Al-Azhar, Mesir. Beliau juga memiliki Diploma Syariah dari Kolej Ugama Sultan Zainal Abidin (KUSZA) serta Diploma lepasan Ijazah dari Institusi Pengajian Islam Zamalek. Pendidikan menengahnya diperoleh di Sekolah Menengah Kebangsaan Agama Sheikh Abdul Malek.

Anugerah dan penghargaan

 
  Setia Mahkota Terengganu (SMT) (2019)
  Dato' Paduka Mahkota Terengganu (DPMT) - Dato' (2023)

Rujukan

Muslim Malaysia
Anggota Parti Islam Se-Malaysia
Ahli Dewan Undangan Negeri Terengganu ke-14
Anggota Dewan Ulamak PAS
Ahli politik Malaysia berketurunan Melayu
Orang hidup
Kelahiran 1972
Orang dari Kuala Terengganu
Penerima Setia Mahkota Terengganu
Penerima Dato' Paduka Mahkota Terengganu
PN-PAS